Nemzeti Turisztikai Adatszolgáltató Központ portáljával kapcsolatos tájékoztató

A Magyar Turisztikai Ügynökség elindította Nemzeti Turisztikai Adatszolgáltató Központ portálját. Az NTAK célja az országos statisztikai adatgyűjtés segítése és a magyarországi turizmusfejlesztéshez szükséges szálláshelyek vendégforgalmi adatainak naprakész biztosítása, a szektor átláthatóságának megteremtése, továbbá a szálláshely-szolgáltatók adminisztrációs terheinek és kötelezettségeinek csökkentése.

A regisztráció ütemezetten történik a tevékenységforma szerint:

· 2019. július 1-jével a szállodáknak

· 2019. október 1-jével a panzióknak, míg

· 2020. január 1-jével a kempingeknek, üdülőházaknak, közösségi- és egyéb szálláshelyeknek 

kötelező NTAK kommunikációra képes szálláshelykezelő szoftvert alkalmazniuk.

A kisebb szálláshelyek segítése érdekében a Magyar Turisztikai Ügynökség ingyenesen biztosít az NTAK-ba történő digitális adatszolgáltatásra alkalmas szálláshelykezelő szoftvert a legfeljebb 8 szobával és 16 férőhellyel rendelkező szálláshelyek számára.

Az érintettek számára részletes információk érhetők el a https://info.ntak.hu/ oldalon.

